L 52/34
SK
Úradný vestník Európskej únie
20.2.2023
PRÍLOHA XI
Africký mor koní (AMK) ČASŤ 1 OSOBITNÉ PODMIENKY NA VYKONÁVANIE NÚDZOVEJ OCHRANNEJ VAKCINÁCIE NA PREVENCIU A KONTROLU AMK
1.
Typ vakcíny, ktorá sa má použiť alebo uprednostniť: monovalentné vakcíny alebo, ak monovalentné vakcíny nie sú k dispozícii, polyvalentné vakcíny s najnižším možným počtom valencií povolené príslušným orgánom. 2.
Veľkosť pásma vakcinácie: infikované zariadenia, ktoré sú predmetom výnimky uvedenej v prílohe III k delegova­ nému nariadeniu (EÚ) 2020/687, a zariadenia umiestnené v okruhu 20 km od infikovaných zariadení (zahrnuté do ochranného pásma).
Pásmo vakcinácie môže zahŕňať celé ochranné pásmo.
Akýkoľvek vakcinácia v pásme dohľadu je zakázaná. 3.
Veľkosť pásma okolo pásma vakcinácie: žiadne osobitné podmienky. 4.
Minimálne pokrytie: žiadne osobitné podmienky. 5.
Cieľové zvieratá/druhy: všetky zvieratá čeľade koňovité v pásme vakcinácie v súlade s pokynmi výrobcu vakcíny/ povolením na uvedenie na trh.
ČASŤ 2 OSOBITNÉ PODMIENKY POSILNENÉHO KLINICKÉHO A LABORATÓRNEHO DOHĽADU, KTORÝ SA MÁ VYKONÁVAŤ V PÁSMACH VAKCINÁCIE A PÁSMACH OKOLO PÁSIEM VAKCINÁCIE POČAS NÚDZOVEJ OCHRANNEJ VAKCINÁCIE NA PREVENCIU A KONTROLU AMK
Klinický a laboratórny dohľad sa vykonáva v pásme vakcinácie.
Tento dohľad zahŕňa prinajmenšom: 1. klinické vyšetrenie zvierat čeľade koňovité každých 3 až 7 dní alebo každý deň v prípade závažných klinických prípadov, keďže v takýchto prípadoch môže byť potrebné vykonať eutanáziu z dôvodov súvisiacich s dobrými životnými podmienkami zvierat; 2. laboratórny dohľad nad zvieratami čeľade koňovité (testovanie by sa malo vykonávať na vzorkách odobraných v intervaloch 3 až 7 dní ako minimálny čas potrebný na zachytenie minimálneho inkubačného času, po uplynutí ktorého môže mať infikované zviera pozitívny výsledok testu), pričom diagnostický protokol sa stanoví podľa použitej vakcíny (sérologický dohľad v prípade použitia vakcíny DIVA alebo virologický dohľad).
Dohľad je potrebný na zistenie cirkulujúcich typov vírusu AMK s cieľom zaistiť zahrnutie všetkých cirkulujúcich sérotypov do úradného plánu vakcinácie; 3. dohľad nad hmyzom rodu Culicoides.
ČASŤ 3 OSOBITNÉ PODMIENKY TÝKAJÚCE SA ZÁKAZU PREMIESTŇOVANIA ZVIERAT A PRODUKTOV A UDELENIA VÝNIMKY V SÚLADE S ČLÁNKOM 13 V PÁSME VAKCINÁCIE, V KTOROM SA VYKONÁVA NÚDZOVÁ OCHRANNÁ VAKCINÁCIA NA PREVENCIU A KONTROLU AMK
1.
Zvieratá a produkty, na ktoré sa vzťahuje zákaz premiestňovania Zvieratá čeľade koňovité a ich zárodočné produkty z pásma vakcinácie do konca obdobia na znovuzískanie zdra­ votného štatútu. 2.
Zárodočné produkty, na ktoré sa vzťahuje zákaz odberu: žiadne.